Cuneiform Tablet Kt o/k 29 (AKT 4 43)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma PÚZUR-a-na-ma a-na ku-ra-ra ú ni-wa-aḫ-šu-šar a-na ni-wa-aḫ-šu-šar qí-bi₄-ma 2 ší-it-ri ša za-al-pá ku-nu-ki-a a-na-aḫ-ì-lí DUMU DU₁₀-ṣí-lá-a-šur 5 ma-na SÍG.ḪI.A na-ri-ib-tám sú-sà-num DUMU {d}UTU-a-bi₄ 1 ší-it-ra-am a-gi₅-a-a DUMU am-ra-a 1 GÍN KÙ.BABBAR kur-ub-IŠTAR ṣú-ḫa-ru-um ša a-ta-ta mì-ma a-nim ub-lu-ni-ki-im šu-ma ma-ma-an ša lá i-dí-na-ki-ni i-ba-ší ku-ra-ra li-iṣ-ba-sú KÙ.BABBAR lu-ša-áš-qí-il₅-šu-ma li-dí-na-ki-im KÙ.BABBAR i qá-tí-a lá-šu-ma lá ú-šé-bi₄-lam ṣí-ra-tim a KÙ.BABBAR a-da-ma a-na u₄-me-e a-ma-kam wa-áš-ba-ku